da fr cs da da fr he en da da it de de en da nb da da da da da da de da da en en da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Som lovet kommer her opskriften på de sprøde butterdejsruller fra nytårsaften. Som sagt fik vi helt fantastiske æblebobler, Pommus, fra Cold Hand Winery til, og det passede bare helt perfekt.
Jeg døjer med en del fødevareallergi, og kan slet ikke tåle nogle former for farvestoffer. Det gør også at jeg ikke kan tåle margarine, så en pakke butterdej fra supermarkedet var ikke en mulighed. Desuden smager hjemmelavet butterdej med smør fuldstændig fantastisk, men kræver selvfølgelig lidt erfaring udi rulning af foldet dej. Jeg brugte denne opskrift fra Lone Landmand, som giver en fin dej, der er nem at rulle. Da jeg stod med den færdige butterdej, brugte jeg kun det halve (resten blev til en hurtig æbletærte) til rullerne; det svarer nok ca. til 3 af de frosne plader.
Sørg for at fyldet er koldt, når du laver rullerne, da smørret i dejen ellers smlelter undervejs, og så bliver det noget smat.
Butterdejsruller (ca. 20 stk)
140 g æble, gerne madæble (ordnet vægt)
ca. 300 g butterdej
Skræl æblet og fjern kernehuset. Skær det i grove tern og kom det i en kasserolle med sukkeret. Sæt låg på og kog det op. Skru ned for varmen og lad mosen koge i ca. 10 minutter. Tag mosen af varmen og tilsæt en smule timian. Mos evt. yderligere med en gaffel, hvis æblet ikke er gået helt i opløsning.
Skær bacon i små tern (ca. 0,5*0,5 cm) og kom det på en tør pande. Lad det stege ved medium varme til fedtet er smeltet af og baconen er sprød. Vend de sprøde tern i æblemosen. Lad mosen afkøle helt.
Rul butterdejen ud på et meldrysset bord. Den skal være ca. 3 mm tyk, og ca. 25*25 cm. Fordel mosen udover dejen, dog ikke på de øverste 5 cm.
Rul dejen sammen til en roulade, hvor dejen uden fyld lukker af. Skær rouladen i skiver af ca 1 cm i bredden og læg dem på en bageplade. Bages ved 200 grader i ca. 12 minutter.
Husk at lade de færdigbagte ruller ligge et øjeblik på den varme plade, inden de trækkes over på en rist – de skal lige have lov til at suge det smør op, som de smider under bagningen.
Serveres lune eller kolde til et godt glas vin.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.